CELEX: 32005D0787
Language: mt
Date: 2005-11-11 00:00:00
Title: 2005/787/KE: Deċiżjoni tal-Kummissjoni tal- 11 ta’ Novembru 2005 li temenda d-Deċiżjoni 97/569/KE dwar l-inklużjoni ta' stabbiliment wieħed fl-Afrika t’Isfel f'listi proviżorji ta' stabbilimenti ta' pajjiżi terzi li minnhom l-Istati Membri huma awtorizzati jimportaw il-prodotti tal-laħam (innotifikata taħt dokument numru C(2005) 4283) Test b'rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               572
            
         DEĊIŻJONI TAL-KUMMISSJONI
   tal-11 ta’ Novembru 2005
   li temenda d-Deċiżjoni 97/569/KE dwar l-inklużjoni ta' stabbiliment wieħed fl-Afrika t’Isfel f'listi proviżorji ta' stabbilimenti ta' pajjiżi terzi li minnhom l-Istati Membri huma awtorizzati jimportaw il-prodotti tal-laħam
   (innotifikata taħt dokument numru C(2005) 4283)
   (Test b'rilevanza għaż-ŻEE)
   (2005/787/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 95/408/KE tat-22 ta' Ġunju 1995 dwar il-kundizzjonijiet għat-tfassil, għal perjodu transitorju, ta' listi proviżorji ta' stabbilimenti ta' pajjiżi terzi li minnhom l-Istati Membri huma awtorizzati li jimportaw ċerti prodotti li joriġinaw mill-annimali, prodotti mis-sajd jew molluski bivalvi ħajjin (1), u b’mod partikolari l-Artikolu 2(1) u (4) tagħha,
   Billi:
   
               (1)
            
            
               Tfasslu listi ta' dispożizzjonijiet ta' negozji stabbiliti f'pajjiżi terzi li minnhom l-Istati Membri jawtorizzaw l-importazzjoni tal-prodotti tal-laħam bid-Deċiżjoni tal-Kummissjoni 97/569/KE (2).
            
         
               (2)
            
            
               L-Afrika t’isfel pprovdiet l-isem ta' stabbiliment wieħed li jipproduċi il-prodotti tal-laħam li għalih, l-awtoritajiet responsabbli jiċċertifikaw li l-istabbiliment jikkonforma mar-regoli Komunitarji.
            
         
               (3)
            
            
               Skond dan, dak in-negozju stabbilit għandu jiġi inkluż fil-listi mfasslin bid-Deċiżjoni Nru 97/569/KE.
            
         
               (4)
            
            
               Billi għadhom ma twettqux spezzjonijiet fuq il-post ta' l-istabbiliment fil-kwistjoni, l-importazzjoni minnu m'għandhiex tkun eliġibbli għal kontrolli fiżiċi mnaqqsa skond id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3).
            
         
               (5)
            
            
               Id-Deċiżjoni 97/569/KE għandha għalhekk tiġi emendata skond dan.
            
         
               (6)
            
            
               Il-miżuri previsti f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 97/569/KE huwa emendat skond l-Anness għal din id-Deċiżjoni.
   Artikolu 2
   Din id-Deċiżjoni għandha tapplika mill-15 ta’ Novembru 2005.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar il-11 ta’ Novembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 243, 11.10.1995, p. 17. Deċiżjoni kif emendata l-aħħar bid-Direttiva 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33); verżjoni kkoreġuta fil-ĠU L 195, 2.6.2004, p. 12).
   
      (2)  ĠU L 234, 26.8.1997, p. 16. Deċiżjoni kif l-aħħar emendata bl-Att ta' Adeżjoni ta' l-2003.
   
      (3)  ĠU L 24, 30.1.1998, p. 9. Direttiva kif l-aħħar emendata mir-Regolament (KE) Nru 882/2004 tal-Parlament Ewropew u tal-Kunsill (ĠU L 165, 30.4.2004, p. 1; verżjoni kkoreġuta fil-ĠU L 191, 28.5.2004, p. 1).
   
      ANNESS
      It-test li ġej jiddaħħal fl-Anness II fil-parti dwar l-Afrika t’Isfel skond ir-referenza nazzjonali:
      
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
               
                     “ZA
                  
                  
                     Karoo Cuisine
                  
                  
                     Midrand
                  
                  
                     Gauteng
                  
                  
                     FMP, 1
                  
               
                     
                                 FMP
                              
                              
                                 Prodotti tal-laħam tat-tjur mrobbija fil-farms
                              
                           
                                 1
                              
                              
                                 Prodotti ta’ tjur li ma jtirux biss.”